شیخ‌الاسلام مولانا عبدالحمیدا مَں یک بهرے چه اِے هپتگِ گپاں (28آبان95 / 18 نوامبر2016)، مولانا صلاح‌الدین موحّدِ شهید بیگ، په نیمروزِ مردماں تسلیت گوشت ؤ چه آیانی لوٹت که گوں وتی عالمانی مدتا دینی کاراں دیما ببرنت.
‌په سنی‌آنلاینِ هالکاریا زاهدانِ جمعه‌یِ پیشنمازا گوشت: مولانا صلاح الدین موحّدِ شهید بیگ په نیمروزِ مردماں خاصکار زرنجِ شهرِ مردماں ٹوهیں تاوانے. اِے واجهِ روگا په زرنج ؤ نیمروزِ مردماں ؤ واجهِ پُشپداں تسلیت گوشان ؤ ما را ‌امیت اِنت که الله پاک آیانا گهتریں بدلّے بدیات.
واجها دیما گیش کرت: مَے وصیت په عالم ؤ دینداریں مردماں اِشنت که دینِ کارا گوں گیشتریں زور و قوتے بکننت. زرنج ؤ‌نیمروزِ عالم باید گوں وتی کارانی کنگا، مولانا صلاح‌الدین رحمه‌اللهِ دینی ؤ چاگردی کاراں دیما ببرنت.